Ран Босилек
Доктор Ежко

chitanka.info

Заю. Добро утро, доктор Ежко!

Доктор Ежко. Добра среща, Зайо Байо.

Заю. Понастинал съм мъничко. Дойдох от теб цер да диря.

Доктор Ежко. Кашляш ли?

Заю. Не.

Доктор Ежко. Хремав ли си?

Заю. Малко нещо.

Доктор Ежко. Плашиш ли се?

Заю. Страх какво е аз не зная.

Доктор Ежко. Тогаз лесно ще оздравееш. Ела тука. (Завежда го при един велосипед. Показва му предното колело.) Туй какво е?

Заю. Колело с надута гума.

Доктор Ежко. Сега мирно! Нито дума! Оттук церът ще излезе! (Изтирва се и мушва с бодлите си гумата на колелото. Тя силно изпуфтява.)

Заю. Оле, тоя гръм какъв е? (Втурва се през глава.)

Доктор Ежко. Тичай, Зайо! Бягай, Байо! Тъй душичка се спасява! На юнаци като тебе болестта така минава!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.